SKRIFTLIG FORESPOERGSEL E-2929/97 af Elly Plooij-van Gorsel (ELDR) til Kommissionen (17. september 1997)

Om: EU-stoette til nederlandsk virksomhed

Ifoelge presseforlydender skal Flevonet, en nederlandsk virksomhed, som siden 18. maj 1996 har tilbudt private i provinsen Flevoland gratis Internet-tilslutning, have faaet en engangsstoette fra EU paa 350.000 hfl. Desuden har Flevonet faaet stoette fra flere virksomheder. Provinsen Flevoland har ydet et laan paa 50.000 hfl til dette initiativ.

1. Af hvilke EU-midler er der blevet ydet stoette til Flevonet?

2. Var kravet om minimum 50% statslig samfinansiering opfyldt? I benaegtende fald, hvorfor ikke?

3. Er det i overensstemmelse med maalsaetningen for strukturfondene, at der ydes engangsstoette fra EU til en virksomhed, som bruger denne til at tilbyde gratis Internet-abonnementer, uden at der samtidig er nogen garanti for virksomhedens fortsatte eksistens i overensstemmelse med maalsaetningen for strukturfondene, nemlig at skabe baeredygtig udvikling?

Svar afgivet paa Kommissionens vegne af Monika Wulf-Mathies (27. oktober 1997)

1. Flevonet har modtaget stoette paa 350 000 NLG (ca. 159 000 ECU) fra Den Europaeiske Fond for Regionaludvikling (EFRU) inden for rammerne af maal 1-programmet for Flevoland. Projektet stoettes under maal 8 (forskning og udvikling), foranstaltning 2 (etablering af et netvaerk af telekommunikationscentre).

2. De samlede udgifter til Flevonet-projektet er 1 443 990 NLG (ca. 656 359 ECU). EFRU daekker 24% af de samlede udgifter. Dette ligger under de finansielle lofter for foranstaltning 8.2: EFRU kan yde stoette paa op til 50% af udgifterne til etablering af disse faciliteter (investeringer). EFRU kan ligeledes daekke 25% af centrenes driftsomkostninger i de to foerste driftsaar.

3. Flevonet er det digitale computernetvaerk i Flevoland. Det er et netvaerk, der daekker hele provinsen, og det er gratis for alle indbyggere i Flevoland, naar de foerst har betalt den faste tilslutningsafgift paa 49,50 NLG (22,5 ECU). Andre, som maatte vaere interesseret i at bruge Flevonet (isaer virksomheder), skal betale for det. Computernetvaerket naevnes ogsaa i den regionale teknologiplan for Flevoland. I denne rapport konkluderes det, »at Flevoland for at foelge med den digitale revolution er noedt til at saenke taersklerne for adgang til computernetvaerk og databaser. Det er i den forbindelse noedvendigt at skabe saerlige faciliteter.«

Det var noedvendigt med faciliteter til etablering og drift af netvaerket. Derfor blev Flevonetwerken BV grundlagt. Projektets gennemfoerlighed blev testet af konsulenter fra PTT Telecom og Intercain Telematic. De afgav positiv udtalelse om projektet, idet man dog maatte regne med, at det ville give underskud i de foerste aar.

Efter et aars drift er der over 10 000 tilslutninger (0-konti) til Flevonet-projektet, hvilket er to til tre gange mere end det nationale gennemsnit. Indtil nu er der aabnet 160 betalende konti, hvilket i oejeblikket er utilstraekkeligt til at daekke alle udgifter. Det forventes, at antallet af betalende konti vil stige kraftigt i den naermeste fremtid.

Kommissionen mener, at projektet lever op til strukturfondsmaalene. Det var noedvendigt med et bidrag fra EFRU til etableringen af netvaerket. Projektets gennemfoerlighed var testet i forvejen. Projektet bidrager til at indfoere og vinde genklang for informationsteknologien og dens anvendelse i samfundet. Projektet kan maaske virke som en katalysator for udviklingen af andre projekter inden for informationsteknologi i Flevoland saasom distancearbejde.